برہم چریہ

بِرْہَم چَرْیَہ (سنسکرت: ब्रह्मचर्य) ہندوستانی مذاہب کا ایک بنیادی تصور ہے جس کا لفظی مطلب ہے  یا ۔ یہ حواس پر قابو رکھنے کی وہ تربیت ہے جسے موکش (یعنی روحانی نجات) تک پہنچنے کا ذریعہ سمجھا جاتا ہے۔ اگرچہ جنسی ضبطِ نفس اس کا حصہ ہے لیکن برہم چریہ صرف جنسی پرہیز تک محدود نہیں بلکہ ہر طرح کی بے لگامی اور خواہشات سے بے نیازی کی کوشش کو بھی شامل کرتا ہے۔

ایک مخصوص تناظر میں برہم چریہ انسان کی زندگی کے چار آشرموں (عمر پر مبنی مراحل) میں پہلا مرحلہ ہے۔ برہم چریہ زندگی کا وہ مرحلہ ہوتا ہے جو بچپن سے لے کر تقریباً پچیس برس کی عمر تک جاری رہتا ہے۔ اس مرحلے میں تعلیم اور گُرو (استاد) سے سیکھنے پر زور دیا جاتا ہے اور اس دوران تجرد اور پاکیزگی اختیار کی جاتی ہے تاکہ ذہن یکسو رہے۔ بعد کے مراحل میں بھی موکش یا روحانی نجات کے لیے ضبطِ نفس اہم سمجھا جاتا ہے۔Georg Feuerstein, The Encyclopedia of Yoga and Tantra, Shambhala Publications, , 2011, pg 76, Quote – "Brahmacharya essentially stands for the ideal of chastity"W.J. Johnson (2009), "The chaste and celibate state of a student of the Veda", Oxford Dictionary of Hinduism, Oxford University Press, , pg 62

ہندو، جین اور بدھ مت کی راہبانہ روایتوں میں برہم چریہ کا مطلب دیگر چیزوں کے ساتھ ساتھ جنسی تعلقات اور ازدواجی زندگی سے مکمل دست برداری بھی ہے۔Carl Olson (2007), Celibacy and Religious Traditions, Oxford University Press, , page 227-233 راہبوں کی روحانی تربیت کے لیے اسے لازمی قرار دیا گیا ہے۔DR Pattanaik (1998), The Holy Refusal, MELUS, Vol. 23, No. 2, 113–127

 لفظ کی تصریفی سرگزشت 
لفظ برہم چریہ دو سنسکرت اجزا سے بنا ہے:

برہم (دیوناگری: ब्रह्म) جس کا مطلب اَدویت مکاتبِ فکر میں ’اپنا حقیقی نفس‘ اور دویت مکاتب میں ’ایک منفرد، اعلیٰ ہستی‘ ہے۔ یہی وہ ابدی، غیر متغیر حقیقت اور مطلق شعور ہے جس کا اپنشدوں میں تفصیلی بیان ملتا ہے۔
 چریہ (चर्य) جس کے معنی ہیں عمل، برتاؤ، طرزِ زندگی۔
اس طرح برہم چریہ کا عمومی مفہوم ہے ’اپنے نفسِ حقیقی کے مطابق چلنا‘‘ یا ’’برہمن کی راہ پر رہنا‘۔

قدیم اور عہدِ وسطیٰ کے ہندوستانی متون میں برہم چریہ زیادہ پیچیدہ تصور ہے جو ایسے طرزِ زندگی کی طرف اشارہ کرتا ہے جو مقدس علم کے حصول اور روحانی نجات کے لیے سازگار ہو۔ برہم چریہ ایک وسیلہ ہے مقصد نہیں۔ اس میں عموماً پاکیزگی، عدمِ تشدد، سادہ زندگی، مطالعہ، مراقبہ اور کھانے پینے میں رضاکارانہ پرہیز شامل ہوتا ہے (مثلاً صرف ساتوِک غذا) ساتھ ہی نشہ آور چیزوں اور جنسی عمل سے ضبط (بعض مکاتب فکر میں جنسی تعلق اور مشت زنی دونوں سے پرہیز) بھی شامل ہے۔

جو شخص برہم چریہ کی پیروی کرے اسے برہمچاری یا برہمچارنی کہا جاتا ہے۔ ہندو مت کے مختلف آشرموں (आश्रम: گوش عُزلت) اور مٹھوں (मठ: راہبانہ درس گاہیں) بھی اپنے نووارد افراد کو انھی ناموں سے پکارتے ہیں۔

 حوالہ جات 

زمرہ:بدھ فلسفیانہ تصورات
زمرہ:تجرد
زمرہ:ترک دنیا
زمرہ:جین فلسفیانہ تصورات
زمرہ:ہندو رہبانیت
زمرہ:ہندؤوں کے فلسفیانہ تصورات